stanford-oval/wikipedia huggingface dataset:
Chester Lauck

| Chester Lauck |
| --- | --- |

Henkilötiedot
Syntynyt: 10. lokakuuta 1902  Alleene, Arkansas, Yhdysvallat
Kuollut: 21. helmikuuta 1980
Näyttelijä
Merkittävät roolit:  Lum Eddards radiosarjassa Lum & Abner
Aiheesta muualla
IMDb 
Chester Harris "Chet" Lauck (10. lokakuuta 1902 Alleene, Arkansas – 21. helmikuuta 1980) oli yhdysvaltalainen radionäyttelijä, joka muistetaan parhaiten Lum Eddardsin roolista 1931–1955 esitetyssä radiosarjasta Lum & Abner.
Lauck perheineen muutti Alleenesta myös Arkansasissa sijaitsevaan Menaan 1911. Siellä hän jo lapsena tutustui Norris Goffiin, jonka kanssa hän myöhemmin loi Lum & Abner -radiosarjan. Lauck valmistui Arkansasin yliopistosta pääaineenaan taloustieteet. Vuonna 1926 Lauck avioitui Harriet Woodin kanssa, jonka kanssa hän sai kolme lasta. Chicagoon perhe muutti 1931. Lauck ja Goff esiintyivät paikallisissa tapahtumissa ja huhtikuussa 1931 heidät pyydettiin esiintymään radion hyväntekeväisyyslähetyksessä. Heidän esittämänsä The Lum and Abner Show oli menestys. Muutaman kuukauden kuluttua he alkoivat esiintyä säännöllisesti aluksi paikallisella radioasemalla, ja  myöhemmin valtakunnallisesti.
1939 Lauck muutti perheineen Hollywoodiin, Kaliforniaan, josta käsin hän jatkoi Lum & Abnerin tekemistä yhdessä Goffin kanssa. Lisäksi hän esiintyi seitsemässä sarjan pohjalta tehdyssä elokuvassa. Radiosarjan päätyttyä Lauckista tuli Conoco Oil Companyn PR-toiminnan varajohtaja, ja hän jatkoi Lumin esittämistä yrityksen mainoksissa.
Aiheesta muualla

Find a Grave: Chester Lauck  (englanniksi)
Famicom BASIC

Famicom BASIC -näppäimistö.
Family BASIC tai Famicom BASIC on Famicomilla ohjelmointia varten käytettävä versio BASIC-ohjelmointikielestä. Ohjelmisto mahdollisti omien pelien ohjelmoinnin. Famicom BASIC julkaistiin näppäimistön ja ohjekirjan kanssa Japanissa kesäkuussa 1984; sen kehittivät yhteistyössä Nintendo, Hudson Soft ja Sharp Corporation. Ohjelmisto julkaistiin toisen kerran päivitettynä helmikuussa 1985 .
Joitakin Nintendon peleissä nähtyjä visuaalisia komponentteja, kuten taustoja ja hahmoja Mario- ja Donkey Kong -peleistä (noin 1984–1985), tehtiin saataville Famicom BASIC:n peruskehitysosina tai etukäteen tehdyissä Famicom BASIC -peleissä. Nintendo suunnitteli Famicom BASIC:n julkaisemista Yhdysvalloissa, mutta päätti ettei halua markkinoida NES:iä tietokoneena.
Ohjelmat voi tallentaa käyttäen Famicom Data Recorder -oheislaitetta, joka on periaatteessa Famicomin versio Commodore 64:n Datassettesta. Famicom Disk Systemiä ei voi käyttää Famicon BASIC:n kanssa, koska sekä Disk Systemin RAM-adapteri että Famicom BASIC:n kasetti kiinnitetään Famicomin kasettiluukkuun.
Aiheesta muualla

Famicom BASIC (englanniksi)
Family Computer Keyboard (Arkistoitu – Internet Archive) (englanniksi)
Eva Vilhelmina Mannerheim

Eva Vilhelmina Mannerheim os. von Schantz; (2. syyskuuta 1810 Noormarkku – 19. toukokuuta 1895 Louhisaaren kartano, Askainen) oli kreivi Carl Gustaf Mannerheimin puoliso ja marsalkka Mannerheimin isoäiti.
Perhetausta

Eva von Schantzin isä oli everstiluutnantti Carl Constantin von Schantz (3. helmikuuta 1773 Mouhijärvi – 3. heinäkuuta 1851 Turku) ja äiti Carolina Lovisa Weissman von Weissenstein (3. toukokuuta 1775 Loimaa – 25. maaliskuuta 1838 Turku). Eva Vilhelmina von Schantz ja Carl Gustaf Mannerheim avioituivat vuonna 1832 Turussa.
Louhisaaren isoäiti

Mannerheimin perhe asui Louhisaaren kartanossa ja ajoittain Vaasassa, kun Carl Gustaf Mannerheim toimi Vaasan läänin maaherrana ja myös Viipurissa Carl Gustaf Mannerheimin toimiessa Viipurin hovioikeuden presidenttinä. Louhisaaren kartanon toisessa kerroksessa on huone, joka tunnetaan ”isoäidin makuukamarina”. Sinivihertävässä huoneessa on biedermeierajan verhoja jäljittelevät maalaukset ja täällä Eva Mannerheim asui viimeiset vuotensa.
Eva Mannerheim Sparren lapsuudenmuistelmissa kerrotaan paljon isoäidistä, joka huoneestaan käsin valvoi napakasti kartanon töitä, huolehti lasten käytöstavoista ja opetti tytöille englantia. Mannerheim-Sparre kuvailee kuinka Louhisaaressa isoäiti toimi ruokaperinteen välittäjänä: ”Hallista tultiin suoraan ruokasaliin, ja sen vieressä oli isoäidin makuuhuone, jonka sisäpuolella oli tarkan valvonnan alainen säilytyskomero. Isoäidiltä tulivat kaikki taloudenpitoa koskevat määräykset. Hän ylläpiti yksinkertaisesta maalaisympäristöstä ja seuraelämän puutteesta huolimatta perinteisiä tapoja ja opetti meille ulkoista hienostuneisuutta.” Mannerheim-Sparre on korostanut isoäitinsä roolia myös tunnelmanluojana. Isoäiti ”taikoi esiin mitä ihmeellisimpiä aterioita”, kuten hän myöhemmin muisteli ja ”hankki herkullisia raaka-aineita eri maista. Hän tiesi, että pojat olivat nälkäisiä saapuessaan kadettikoulusta ja kouluistaan lomille. Hän tiesi, että tytöt tarvitsivat hyvää ruokaa. Isoäiti ei koskaan väsynyt tuomaan iloa ja onnellisuutta pöydän ympärille.”
Louhisaaren linnan talousresepteissä, jotka on koottu vuonna 2008, on Mannerheimin suvun ohjeita monenlaisiin vaivoihin ja osaa niistä on arveltu Eva Mannerheimin kirjoittamiksi. Hän on kirjoittanut muistiin parannuskeinoja vaivoihin kuten peräpukamat, keuhkotauti, hermoheikkous ja raskasmielisyys, lisäksi lähes kaikki eläinten vaivoihin kirjoitetut ohjeet ovat hänen käsialallaan muistiin merkittyjä. Tästä voi päätellä että myös talouden hevosten ja lehmien hyvinvointi on ollut hänelle tärkeää.
Eva ja Carl Gustaf Mannerheimin lapset

Sofia Augusta (10. elokuuta 1833 Vaasa – 25. toukokuuta 1867 Tukholma), avioitui vuonna 1866 italialaisen diplomaatin Francois Cottan kanssa, kuoli esikoistyttärensä Jeannen (1867–1910) synnytykseen.
Carl Robert (1835–1914). Suomen marsalkka Mannerheimin isä. Avioitui vuonna 1862 Hélène von Julinin kanssa. Peri kreivin arvon.
Eva Carolina Vilhelmina, Mimi (17. joulukuuta 1836 Viipuri – 30. syyskuuta 1905 Sjöberg, Tenhult, Jönköpings län, Ruotsi). Pysyi naimattomana ja lunasti isoveljensä Carl Robertin vararikon vuonna 1880 jälkeen Louhisaaren kartanon, jonka viimeinen Mannerheim-sukuinen omistaja hän oli. Vastasi äitinsä kanssa Carl Robertin veloista. Kasvatti sisarensa Sofian tyttären Jeanne Cottan. — "Louhisaaren osti Carlin naimaton sisar Mimmi (Eva Karolina Wilhelmiina) Mannerheim. Suomen Pankin huhtikuussa 1881 hyväksymä hinta valahti 200 000 markkaan, koska Mimmi otti kontolleen veljen velkoja. Järkevä klikki hoiti asian, eivätkä saamamiehet kärsineet sellaista vääryyttä, jonka sovittaminen olisi onnistunut pidemmällä tarjouskilpailulla. Mimmillä ja Eva-mummulla oli perintöosaa jäljellä ja heitä takasi Aurora Karamzin, Mannerheimien kaukainen sukulainen ja suurvelkoja Paul Demidovin äiti. Carl ei saanut penniäkään ja samoin kävi hänen lapsilleen, sillä kauppaehtoihin sisältyi serkku Jeanne Cottan perimysoikeus".
Anna Maria (18. kesäkuuta 1840 Viipuri – 1924 Nyköping), avioitui löytöretkeilijä Adolf Erik Nordenskiöldin kanssa.
Lars August (16. heinäkuuta 1843 – 1846 Viipuri), kuoli 3-vuotiaana.
Gustaf Johan (27. lokakuuta 1846 Viipuri – 28. joulukuuta 1865 Turku), kuoli 19-vuotiaana.
Louhisaaren Isoäidin makuukamari. Huone oli Eva Mannerheimin käytössä hänen viimeiset vuosikymmenensä. Huoneen kalustus on biedermeier-tyyliä.
Croyn rautatieasema

| Croy |
| --- | --- |

Perustiedot
Lyhenne:  CRO
Rataosa:  Glasgow to Edinburgh via Falkirk Line
Sijainti:  55°57′20″N, 004°02′11″W
Kunta:  Croy
Valtio:  Yhdistynyt kuningaskunta
Avattu:  21. helmikuuta 1842
Liikenne
Käyttäjiä (v.):  1 341 910 (2014–2015)
Pysäköinti:  940 autopaikkaa
Asemarakennus
Lipunmyynti:  kyllä
Ratapiha
Raiteisto:  2 laituriraidetta
Croyn rautatieasema on vuonna 1842 avattu rautatieliikennepaikka Croyn kylässä Skotlannissa. Se sijaitsee Glasgow’n ja Edinburghin välisen rataosuuden varrella 18 kilometrin etäisyydellä Glasgow’n Queen Streetin rautatieasemasta. Asema palvelee Croyn lisäksi Kilsythin ja osittain myös Cumbernauldin asuinalueita.
Glasgow’n ja Edinburghin väliä liikennöivistä kaukojunista suurin osa pysähtyy Croyn asemalla. Lisäksi asema on Glasgow’sta Alloan sekä Dunblanen suuntiin kulkevien lähijunien käytössä.
Croyn asemalla on 940 liityntäpysäköintipaikkaa. Asemalta on myös bussiyhteyksiä Kilsythiin ja Cumbernauldiin.
Aiheesta muualla

Kuvia tai muita tiedostoja aiheesta Croyn rautatieasema Wikimedia Commonsissa
Chippewan piirikunta

Chippewan piirikuntia (Chippewa County) on kolmessa Yhdysvaltain osavaltiossa:
Chippewan piirikunta (Michigan)
Chippewan piirikunta (Minnesota)
Chippewan piirikunta (Wisconsin)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Chippewan piirikunta”, voi hakea sivunnimihaulla, laajalla sivunnimihaulla tai tekstihaulla.
Chips Abp

Chips Abp oli välipaloja valmistanut ahvenanmaalainen yhtiö, jonka tuotemerkkeihin kuuluvat muun muassa Taffel-perunalastut sekä Oolannin-einestuotteet ja -perunapakasteet. Yhtiön hankki omistukseensa norjalainen Orkla ASA, joka muutti vuoden 2013 lopussa Chips Ab:n nimeksi Orkla Confectionery & Snacks Finland Ab. Samalla Panda sulautui Orkla Confectionery & Snacks Finlandiin. Orkla Confectionery & Snacks Finland Ab:n entinen nimi on Chips Ab. Maaliskuussa 2023 yhtiön viralliseksi nimeksi tuli Orkla Suomi Finland Oy Ab, lyhyesti Orkla Suomi.
Yrityksen toiminta alkoi vuonna 1969, kun se rakensi perunalastutehtaan. Tehdas sijaitsee Saltvikin Haralsbyssä ja yrityksen pääkonttori Maarianhaminassa. Chips-konsernin palveluksessa olimilloin? noin 800 henkeä ja sen vuotuinen liikevaihto oli noin 300 miljoonaa euroa.[lähde? ]
Chester Morris

| Chester Morris |
| --- | --- |
 Morris vuonna 1931
Henkilötiedot
Syntynyt: 16. helmikuuta 1901 New York, New York, Yhdysvallat
Kuollut: 11. syyskuuta 1970 (69 vuotta) New Hope, Pennsylvania, Yhdysvallat
Ammatti:  elokuva-, tv- ja radionäyttelijä
Puoliso:  Suzanne Kilbourne (1926–1939)   Lillian Kenton Barker (1940–1970)
Näyttelijä
Aktiivisena:  1917–1970
Merkittävät roolit:  Chick Williams (Suurkaupungin varjot)   Boston Blackie (Boston Blackie tuotannot)
Aiheesta muualla
IMDb 
John Chester Brooks Morris (16. helmikuuta 1901 New York, New York – 11. syyskuuta 1970 New Hope, Pennsylvania) oli yhdysvaltalainen elokuva-, tv- ja radionäyttelijä. Morris oli ehdolla Parhaan miespääosan Oscar-palkintoon historian toisessa Oscar-gaalassa huhtikuussa 1930 suorituksestaan elokuvassa Suurkaupungin varjot.
Morris muistetaan kuitenkin parhaiten elokuva- ja radiosuorituksistaan Boston Blackienä. Morris esitti hahmoa seitsemässä elokuvassa vuosina 1943–1949.
Morris oli naimisissa Suzanne Kilbournen kanssa vuosina 1926–1939 ja he saivat kaksi lasta. Morris avioitui Lillian Kenton Barkerin kanssa 1940 ja olivat naimisissa aina Morrisin kuolemaan asti. Pariskunta sai yhden lapsen vuonna 1944. Tämä kuoli yksityislentokoneturmassa 2008. Morris itse kuoli barbituraattien yliannostukseen  1970.
Morriksen isä oli näyttelijä William Morris (1861–1936) ja äiti koomikko Etta Hawkins (1865–1945). Chesterin veljet olivat näyttelijä Adrian Morris (1907–1941) ja kirjoittaja Gordon Morris (1898–1940). Morriksen ystävä, näyttelijä Roland West (1885–1952), tunnusti kuolinvuoteellaan Morrisille murhanneensa näyttelijätär Thelma Toddin vuonna 1935.
Aiheesta muualla

Kuvia tai muita tiedostoja aiheesta Chester Morris Wikimedia Commonsissa
Floating Seeds Remixed

| Floating Seeds Remixed Ozric Tentacles |
| --- | --- | --- |

Remix-albumin tiedot
 Julkaistu: 1999
 Levy-yhtiö: Snapper Music
muut julkaisut
| Waterfall Cities 1999 | Floating Seeds Remixed 1999 | The Hidden Step 2000 |
Floating Seeds Remixed on Snapper Musicilla vuonna 1999 julkaistu Ozric Tentaclesin albumi, joka sisältää yhtyeen kappaleista tehtyjä uudelleenmiksauksia. Mukana on yhdeksän eri artistia, nimekkäimpinä todennäköisesti Eat Static, Hallucinogen ja System 7. Tyyliltään levyn kappaleet edustavat pääosin elektronisen tanssimusiikin eri alalajeja.
Kappaleet

"Sunhair (System 7 Stargate Mix)" – 08.32
"Pteranodon (Hallucinogen Remix)" – 08.52
"Neurochasm (Sparky Lightbourne Burger Mix)" – 05.25
"Sploosh! (Youth And Simon's Hydrophonic Decimation)" – 07.09
"Afroclonk (Space Raiders Dirty Mouse Mix)" – 05.54
"Strangeitude (Eat Static Remix)" – 08.24
"Eternal Wheel (Zion Train Remix)" – 07.21
"Meander (DJ BNX Karum Mix)" – 08.26
"Wob Glass (Will White Mix)" – 05.42
Chūetsun maanjäristys 2004

Maanjäristyksen rikkomaa tietä Ojiyassa elokuussa 2004
Järistyksen aiheuttama maanvyöry.
Chūetsun maanjäristys 2004 oli Japanissa 23. lokakuuta 2004 sattunut maanjäristys, joka ravisteli Honshūn saarta. Se oli voimakkuudeltaan 6,6 MW. Maanjäristyksen keskus oli lähellä Honshun länsirannikkoa 85 km Naganosta ja 195 km Tokiosta. 39 ihmistä sai surmansa, 3 000 loukkaantui ja 100 000 joutui jättämään kotinsa.
Eturivi

| Eturivi> Tiedot |
| --- | --- |
Kotipaikka:  Pori
Laulukieli:  suomi
Jäsenet:  Mika Rintala   Jussi Lehtisalo   Kalevi Rainio  
Levy-yhtiö:  Verdura  
Infobox OKNimi-testi OK: 
Eturivi on suomalainen yhtye. Yhtyeen muodostavat Mika Rintala, Jussi Lehtisalo ja Kalevi Rainio.
Julkaisut

Lempilapset (1999,  7" single, Verdura Records)
Ylhäisten kastien kelvottomat jälkeläiset (2002,  Verdura)
Chippewan piirikunta (Minnesota)

Chippewa Minnesotan kartalla
Chippewan piirikunta (engl. Chippewa County) sijaitsee Minnesotan osavaltion eteläosassa Yhdysvalloissa. Vuoden 2010 väestönlaskennassa siellä oli 12 441 asukasta. Piirikunta perustettiin 20. helmikuuta 1862, ja se on saanut nimensä chippewa-intiaanien ja Chippewa Riverin mukaan.
Chillán

| Chillán |
| --- | --- |

 vaakuna
 Chillánin sijainti Biobíon alueella
 Chillán
 Koordinaatit: 36°36′S, 72°07′W 
Valtio:  Chile
Alue:  Ñuble
Maakunta:  Diguillín
Hallinto:  
 – Hallinnon tyyppi:  Kunta
 – Pormestari:  Camilo Benavente Jiménez
Pinta-ala:  
 – Kokonaispinta-ala:  511,2 km²
Korkeus:  124 m
Väkiluku (2017):  184 739
 – Väestötiheys:  287 as./km²
 
 www.municipalidadchillan.cl 
Infobox OKVirheellinen NIMI-arvo: 
Chillán on kaupunki Chilessä. Vuonna 2017 siellä oli 184 739 asukasta.
Se perustettiin vuonna 1580 paikkaan jossa on nykyisin Chillán Viejo. Vuoden 1835 maanjäristyksen jälkeen se rakennettiin nykyiseen paikkaansa. Maanjäristykset ovat vaurioittaneet kauunkia myöhemminkin.
Aiheesta muualla

Kuvia tai muita tiedostoja aiheesta Chillán Wikimedia Commonsissa
Colin Cameron Davies

Colin Cameron Davies (10. kesäkuuta 1924 Las Palmas de Gran Canaria – 8. tammikuuta 2017) oli espanjalainen roomalaiskatolinen piispa. Hänet vihittiin Mill Hill -lähetyssaarnaajien papiksi 13. heinäkuuta 1952 ja nimitettiin Ngongin prefektiksi Keniaan 9. heinäkuuta 1964, sitten piispaksi 9. joulukuuta 1976. Piispaksi vihkiminen seurasi 27. helmikuuta 1977. Pääkonsekraattorina toimi Maurice Michael Otunga, jota avustivat Agostino Cacciavillan ja John Njenga.
Davies osallistui Vatikaanin toiseen kirkolliskokoukseen. Hän jäi eläkkeelle 23. marraskuuta 2002.
FS Jurien de la Gravière (1899)

| Jurien de la Gravière |
| --- | --- |
 Jurien de la Gravière

Aluksen vaiheet
Rakentaja:  Arsenal de Lorient
Kölinlasku:  15. marraskuuta 1897
Laskettu vesille:  26. kesäkuuta 1899
Palveluskäyttöön:  1903
Poistui palveluskäytöstä:  27. heinäkuuta 1921
Loppuvaihe:  romutettu 1922
Tekniset tiedot
Uppouma:  5 600 t
Pituus:  137 m
Leveys:  15 m
Syväys:  6,4 m
Koneteho:  8 800 shp
Nopeus:  22 solmua
Miehistöä:  510
Aseistus
Aseistus:  8 × 164 mm Mle 1893 -tykkiä 10 × 47 mm tykkiä 6 × 37 mm tykkiä 2 × 450 mm torpedoputkea
FS Jurien de la Gravière oli 1900-luvun alussa valmistettu Ranskan laivaston panssarikansiristeilijä.
Valmistus

Alus tilattiin Lorientin laivastontelakalta, missä köli laskettiin 15. marraskuuta 1897. Alus laskettiin vesille 26. kesäkuuta 1899 ja otettiin palvelukseen 1903.
Palvelus

Ensimmäisessä maailmansodassa alus oli Välimerellä partioiden Otrantonsalmessa. Vuonna 1920 alus oli Syyriassa, josta sen vapautti Cassard. Alus poistettiin palveluksesta 27. heinäkuuta 1921 ja se romutettiin 1922.
Eugène-François Vidocq

Eugène-François Vidocq, Achille Devérian piirros noin vuodelta 1828.
Eugène-François Vidocq (24. heinäkuuta 1775 Arras – 11. toukokuuta 1857 Pariisi) oli ranskalainen rikollinen sekä myöhemmin poliisi ja yksityisetsivä, joka perusti Ranskan keskusrikospoliisi Sûretén.
Vidocq uudisti kriminologiaa painottamalla muun muassa fyysisen todistusaineiston, johtolankojen ja yksityiskohtaisten rikosrekisterien ylläpidon merkitystä rikosten selvittämisessä. Hän toimi innoittajana useille kaunokirjallisuuden poliisi- ja etsivähahmoille.
Populaarikulttuurissa

Vidocqin ystäväpiiriin kuuluivat muun muassa kirjailijat Victor Hugo, Honoré de Balzac, Eugène Sue ja Alexandre Dumas vanhempi. Vidocq on toiminut innoittajana lukuisille ranskalaisen klassikkokirjallisuuden henkilöhahmoille kuten Hugon Kurjat-romaanin kahdelle päähahmolle Jean Valjeanille ja etsivä Javertille sekä Balzacin Inhimillinen komedia -teossarjassa esiintyvälle Vautrinille. Vidocqin maine toimi innoituksen lähteenä myös monille rikoskirjallisuuden etsivähahmoille kuten Edgar Allan Poen luomalle C. Auguste Dupinille.
Vidocqista on tehty useita elokuvia. Douglas Sirkin vuonna 1946 ohjaamassa yhdysvaltalaisessa elokuvassa A Scandal in Paris Vidocqia näyttelee George Sanders, vuoden 2018 ranskalaisessa elokuvassa L'Empereur de Paris vuorostaan Vincent Cassel.
Aiheesta muualla

Kuvia tai muita tiedostoja aiheesta Eugène-François Vidocq Wikimedia Commonsissa
Ciaran Conliffe: Eugène François Vidocq, French Criminal turned Detective (englanniksi) 12.4.2019. Headstuff.org
Eugène-François Vidocq (ranskaksi) Dictionnaire mondial des littératures, Encyclopédie Larousse.
Colin Campbell (sotilas)

Colin Campbell vuonna 1855
Colin Campbell, paroni Clyde (20. lokakuuta 1792 Glasgow – 14. elokuuta 1863 Chatham, Kent) oli brittiläinen sotapäällikkö.
Hänen isänsä oli Macliver-niminen skottilainen puuseppä. Hän pääsi vuonna 1807 ylipäällikön, Yorkin ja Albanyn herttua Fredrikin avulla armeijaan, ja hänen sukunimekseen kirjattiin hänen äitinsä tyttönimi Campbell. Hänestä tuli jo 15-vuotiaana vänrikki, mutta alhaisen taustansa vuoksi hän yleni aluksi melko hitaasti. Campbell osallistui vuoden 1812 sotaan Yhdysvaltoja vastaan, Espanjan sotaretkeen, Guyanassa vuonna 1823 puhjenneen Demerara-kapinan kukistamiseen sekä ensimmäiseen oopiumisotaan Kiinassa vuonna 1842. Vuoteen 1843 mennessä hän yleni everstiksi. Vuosina 1846–1853 Campbell palveli Intiassa ja palkintona kunnotautumisestaan toisessa sikhisodassa (1848–1849) hänet lyötiin 1849 ritariksi. Hän jätti palveluksen vuonna 1853, mutta hänet kutsuttiin takaisin jo seuraavana vuonna Krimin sodan puhjettua ja nimitettiin kenraalimajuriksi ylennettynä ylämaalaisen prikaatin komentajaksi. Hän ja hänen prikaatinsa olivat keskeisessä roolissa varsinkin Alman, Balaklavan ja Inkermanin taisteluissa. Balaklavassa 25. lokakuuta 1854 Campbellin komentamat ylämaalaiset torjuivat venäläisen ratsuväen hyökkäyksen muodostamalla kuuluisan ”ohuen punaisen viivan”.
Campbell ylennettiin 1856 kenraaliluutnantiksi. Sepoykapinan puhjettua Intiassa hänet nimitettiin Intiaan sijoitettujen joukkojen ylipäälliköksi 12. heinäkuuta 1857 ja hän saapui Kalkuttaan kuukautta myöhemmin. Kapinan kukistamisessa hän eteni varsin varovaisesti ja sai tämän vuoksi osakseen arvostelua, mutta hän onnistui toisaalta pitämään omien joukkojensa miestappiot pieninä. Campbellin joukot vapauttivat Lucknow’n piirityksestä 16.–17. marraskuuta 1857, minkä jälkeen hän määräsi kaupungin evakuoitavaksi. Lopullisesti hän valtasi sen maaliskuussa 1858. Rauhoitettuaan lopulta Intian Campbell sai monia kunnianosoituksia. Hänet korotettiin 1858 pääriksi nimellä paroni Clyde ja 1862 hänet ylennettiin sotamarsalkaksi. Kuoltuaan seuraavana vuonna hänet haudattiin Westminster Abbeyyn.
Fennicum

| Fennicum |
| --- | --- |

Sijainti:  Seminaarinmäki, Jyväskylä, Suomi
Koordinaatit:  62°14′13″N 25°43′57″E﻿ / ﻿62.236902°N 25.732473°E﻿ / 62.236902; 25.732473
Rakennustyyppi:  Rakennus
Tyylisuunta:  Uusrenessanssi
Suunnittelija:  Konstantin Kiseleff ja Ludvig Isak Lindqvist
Valmistumisvuosi:  1883
Omistaja:  Suomen Yliopistokiinteistöt
Käyttäjä:  Jyväskylän yliopisto
 fiFennicum 
  
Fennicum on arkkitehti Konstantin Kiseleffin suunnittelema rakennus Jyväskylän Seminaarinmäellä, joka suunniteltiin seminaarin miesosastolle. Rakennuksessa on sijainnut miesoppilaiden asuntola, luonnontieteen opetustiloja ja poikamallikoulu (harjoituskoulu).
Rakennusta kutsuttiin 1980-luvulle asti Kilistiikaksi. Nimi tuli rakennuksessa luonnontiedettä opettaneelta lehtori Ludvig "Kili" Kiljanderilta. Rakennuksen toisesta kerroksesta löytyy nykyään Kiljanderin mukaan nimetty luentosali.
1920-luvulla rakennusta laajennettiin. Kuusiosaiseen lisäosaan sijoitettiin luonnonhistorian ja maantien kokoelmat ja poikaharjoituskoulun opetusvälineitä. Lisäosa purettiin 1950-luvulla, kun korkeakoululla tehtiin uudisrakennustöitä. Kilistiikka oli pitkään purku-uhan alla kirjaston laajennuksen vuoksi, mutta 1976 se kunnostettiin seminaarin aikaiseen asuun. Siksi rakennuksen ulkoinen ilme on lähempänä alkuperäistä kuin muut Kiseleffin alueelle suunnittelemat rakennukset, jotka korjattiin 1960-luvulla. Se on myös ainoa alueen vanhoista tiilirakennuksista, joka on sisätiloiltaan lähes alkuperäisen kaltainen.
Pohjakaava

Kaikissa kerroksissa Fennicumin halkaisee kahtia lounais-koillis-suunnassa kulkeva 3 metriä leveä käytävä. Ensimmäisessä kerroksen kaakkoissivulla sijaitsi portaikko, laboratorio ja konferenssihuone, johon kuului pieni eteinen ja kaksi kolmen hengen internaattihuonetta. Luoteissivulla oli kahden kolmen hengen internaattihuoneen lisäksi myös siivoojan huone ja poikien käsityösali. Toisen kerroksen kaakkoissivulla sijaitsi portaikko ja normaalikoulun luokat III, IV ja V. Luoteissivulla olivat normaalikoulun luokkahuoneet VI, II ja I, jossa pidettiin myös aamuhartaudet ja voimistelutunnit. Alkuperäisessä suunnitelmassa kolmannessa kerroksessa sijaitsi kaakkoissivulla kaksi internaattihuonetta ja muut tilat oli varattu luonnontiedon opetustiloiksi ja opetusvälineiden säilytykseen. Luoteissivulla oli neljä internaattihuonetta.
Pintamateriaalit

Rakennuksen sisäkatoissa on käytetty leveää helmiponttilautaa ja kattolistat ovat voimakkaasti profiloituja. Alun perin vernissatut katto ja listat ovat nyt vaalean harmaita. Seinällä kulkee 127 sentin korkeudella tumman ruskeaksi maalattu 7 senttiä leveä lista. Alun perin sen alle jäävä osa oli tarkoitus maalata marmorijäljitelmäksi, mutta nyt se on keskiruskea. Seinien yläosaan oli piirretty "nurkkakoristein varustettu kasetti", mutta nyt seinä on vaalean ruskea listan alla kulkevaa sinistä laitaa lukuun ottamatta.
Galleria

Taustalla normaalikoulu ja Fennicum. Oikeassa reunassa on P-rakennus. Kuvan edusta liikuntatieteen rakennuksen sisäänkäynnin kaksi valkoista pylvästä ja lumen peitossa oleva maa.
Oikealla nykyinen F-rakennus eli kilistiikka, vasemmalla S-rakennus.
Crow’n kieli

| Crow'n kieli |
| --- | --- |
Oma nimi:  Apsáalooke
Tiedot
Alue:   Montana
Puhujia:  3000
Sija:  ei 100 suurimman joukossa
Kirjaimisto:  latinalaiset aakkoset
Kielitieteellinen luokitus
Kielikunta:  siouxilaiset kielet
Kieliryhmä:  läntiset siouxilaiset kielet
ISO 639-3:  cro
 Ohje 
Puhuttua crow'ta
Crow'n kieli (omakielinen nimi: Apsáalooke) on siouxilaisiin kieliin kuuluva kieli, jota puhuvat pääsääntöisesti Montanan osavaltion, Crowien reservaatin, alueella asuvat crow-intiaanit. Vuonna 2016 kielellä arvioitin olevan 3 000 puhujaa, joista suurin osa on yli 30-vuotiaita, minkä vuoksi sitä pidetään uhanalaisena kielenä. Tavoitteena on kuitenkin opettaa kieli uudelle sukupolvelle.
Crow'n lähin sukulaiskieli on hidatsa. Kieltä kirjoitetaan latinalaisin aakkosin.
Fonologia > Vokaalit

|  | Etinen | Takainen |
| --- | --- | --- |
| Suppea | i | u |
| Puolisuppea | e ~ æ | o |
| Avoin | a |  |
Kaikki vokaalit voivat esiintyä sekä lyhyinä että pitkinä.
Lähde: